     Z A P I S N I K

s 17. sjednice Vijeća Mjesnog odbora „Ban Keglević“, 11. listopada 2022.
u mjesnoj samoupravi „Ban Keglević“, Bleiweisova 24
s početkom u 18:00 sati

NAZOČNI ČLANOVI VIJEĆA:
Kristina Cencelj, Milena Kramer, Mirjan Saračević, Luka Saračević, Tomislav Uršić, Vesna Žulj i Ivan Nakić

Predsjedava Mirjan Saračević, predsjednik Vijeća.

Zapisnik vodi predsjednik Vijeća.

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 17. sjednicu Vijeća Mjesnog odbora.

Bez rasprave, jednoglasno , Vijeće prihvaća tekst Zapisnika 16. sjednice Vijeća.

Predsjednik predlaže izbacivanje 1. točke dnevnog reda  Plan malih komunalnih akcija MO „Ban Keglević“ za 2023., jer vijeće nije primilo potrebni materijal.

Predsjednik predlaže dnevni red, Vijeće jednoglasno utvrđuje
DNEVNI RED
1.    Trg Francuske Republike, premještanje zelenog otoka

2.    Ulica grada Mainza, problem napuštenog objekta (ruševina)

3.    Zahtjevi za povremenim korištenjem prostora mjesne samouprave MO „Ban 

       Keglević“

      -  Udruga za zaštitu i promicanje prava ljudi treće životne dobi

-  Rotaract klub Zagreb centar 
     4.   Informacije, pitanja i prijedlozi


- odgovor gradskog ureda o korištenju sportske građevine Rukometnog igrališta  

              Metalac za građane

Ad 1. Trg Francuske Republike, premještanje zelenog otoka 
Predsjednik usmeno informira nazočne o predmetu rasprave i odlučivanja.

 U raspravi sudjeluju:  Kristina Cencelj, Milena Kramer, Vesna Žulj i Mirjan Saračević. 

 Vijeće jednoglasno donosi 

ZAKLJUČAK

o prijedlogu za premještanjem zelenog otoka

na Trg Francuske Republike
1. Vijeće Mjesnog odbora „Ban Keglević“ je raspravljalo o prijedlogu za  premještanjem zelenog otoka  sa lokacije ugao Ulice Matka Talovca i Trga Francuske Republike na lokaciju sjevernozapadno od zgrade Trga Francuske Republike 15.

2. Vijeće ne podržava predloženo, te smatra da je sadašnja lokacija dobra.

3. Ovaj  Zaključak se dostavlja Gradskom uredu za mjesnu samoupravu, civilnu 

zaštitu i sigurnost.
Ad 2.  Ulica grada Mainza, problem napuštenog objekta (ruševina)
 Predsjednik usmeno informira nazočne o predmetu rasprave i odlučivanja.

 U raspravi sudjeluju:  Kristina Cencelj, Milena Kramer i Mirjan Saračević.
 Vijeće jednoglasno donosi 
ZAKLJUČAK

                                 o napuštenom objektu u Ulici grada Mainza 

                                                 u dvorištu do kbr. 26
1. Vijeću Mjesnog odbora „Ban Keglević“ se obratila G.M. te ukazuje na problem napuštenog objekta (ruševine) Ulici grada Mainza u dvorištu do kbr. 26. 
2. Vijeće nije nadležno te predlaže G. M. da se obrati Državnoj inspekciji, Sektoru za nadzor građenja, da provede nadzor kako bi  utvrdilo činjenično stanje i poduzelo sve potrebne radnje.
3. Ovaj  Zaključak se dostavlja Gradskom uredu za mjesnu samoupravu, civilnu 

zaštitu i sigurnost i G. M. 
Ad 3. Zahtjevi za povremenim korištenjem prostora mjesne samouprave MO „Ban 

          Keglević“

         -  Udruga za zaštitu i promicanje prava ljudi treće životne dobi

  -  Rotaract klub Zagreb centar 
Predsjednik usmeno informira nazočne o predmetu rasprave i odlučivanja.

 U raspravi sudjeluju svi vijećnici.

 Vijeće jednoglasno donosi 
Z A K L J U Č A K

o povremenom  korištenju prostora mjesne samouprave

1. Udruzi za zaštitu i promicanje prava ljudi treće životne dobi odobrava se povremeno korištenje prostora u objektu koji koristi Mjesni odbor  „Ban Keglević“, Trg Francuske republike 11, u terminu utorkom od 18:00 do 20:00 sati i srijedom od 8:00 do 10:00 sati.

 
2.  Prostor  iz točke 1. ovog zaključka, koristiti će Udruga za zaštitu i promicanje prava ljudi treće životne dobi. 
3. Udruga za zaštitu i promicanje prava ljudi treće životne dobi se obvezuje se postupati s pažnjom dobrog gospodara u korištenju  prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu, civilnu zaštitu i sigurnost izdati će odobrenje o korištenju.     

Z A K L J U Č A K

o zahtjevu za  povremeno  korištenju prostora 

mjesne samouprave MO „Ban Keglević“

1. Vijeće Mjesnog odbor „Ban Keglević“ je raspravljalo o zahtjevu „Rotaract klub Zagreb centar“, za povremeno korištenje prostora mjesne samouprave MO „Ban Keglević“.

2.  Vijeće ne odobrava zahtjev za povremeno korištenje prostora.
3. Ovaj zaključak se dostavlja  „Rotaract klubu Zagreb centar“ na znanje.

Ad 4. Informacije, pitanja i prijedlozi
Budući da se nitko ne javlja za riječ, predsjednik zaključuje sjednicu.
Sjednica je završena u 19:10 sati.

KLASA: 024-08/22-003/1807
URBROJ: 251-13-11-3-22-2

Zagreb, 13. rujna 2022.






Predsjednik Vijeća

Mjesnog odbora „Ban Keglević“

                                                                                                 Mirjan Saračević v. r.



